Framtíð Wallau Massenheim í óvissu
Óvissa ríkir um framtíð þýska handknattleiksfélagsins Wallau Massenheim, sem Einar Örn Jónsson, landsliðsmaður í handknattleik, leikur m.a. með. Svo kann að fara að félagið geti ekki lokið leiktíðinni vegna fjárhagsóreiðu og ekkert bendir til þess að því lánist að leggja fram trúverðuga fjárhagsáætlun vegna næstu leiktíð en það er grundvöllur þess að gefið verði út keppnisleyfi hjá þýska handknattleikssambandinu. Slík áætlun þarf að liggja fyrir 10. mars nk.
Framkvæmdastjóri félagsins, Bülent Aksen, var leystur frá störfum í vikunni og eigandi 70% hlutar í félaginu, Volkmar Rohr, á undir högg að sækja ásamt framkvæmdastjóranum. Hafa þeir verið sakaðir um sviksamlegt athæfi við reksturinn á síðustu misserum. Fljótlegra virðist að telja upp það sem þeir ekki sakaðir um að hafa brotið af sér varðandi reksturinn heldur en það sem þeir eru sakaðir um.
Aksenog Rohr hafa boðað til blaðamannafundar í dag þar sem þeir ætla að gera hreint fyrir sínum dyrum. Einar Örn Jónsson, leikmaður Wallau, sagði í samtali við Morgunblaðið að væru fregnir í dagblöðum í Frankfurt réttar mætti alveg eins eiga von á að félagið lognaðist út af áður en leiktíðin væri á enda.
Eigendur minnihluta hlutfjár í Wallau reyna þessa dagana að klóra í bakkann m.a. með því að endurheimta þau 70% hlutafjár sem þeir seldu fyrir nokkrum misserum. Tilgangurinn er að bjarga því sem bjargað verður á yfirstandandi leiktíð. Óvíst er hvort það tekst og er rætt um það í Þýskalandi að yfirvofandi sé eitt stærsta hneykslismál sem komið hafi upp í þýskri handknattleikssögu. Wallau er nú um miðja 1. deild, í líkri stöð og síðustu ár.
Óvissa ríkir um framtíð þýska handknattleiksfélagsins Wallau Massenheim.
Ekkert bendir til þess að því lánist að leggja fram trúverðuga fjárhagsáætlun vegna næstu leiktíð.
Það er grundvöllur þess að gefið verði út keppnisleyfi hjá þýska handknattleikssambandinu.
Framkvæmdastjóri félagsins, Bülent Aksen, var leystur frá störfum í vikunni og eigandi 70% hlutar í félaginu, Volkmar Rohr, á undir högg að sækja ásamt framkvæmdastjóranum.
Hafa þeir verið sakaðir um sviksamlegt athæfi við reksturinn.
Er rætt um það í Þýskalandi að yfirvofandi sé eitt stærsta hneykslismál sem komið hafi upp í þýskri handknattleikssögu.